ร้านนี้ตั้งอยู่ริมถนน แถวปากทางเข้าอิมแพ็ค ขับรถผ่านเลยจอดรถข้างทางแล้วลงไปกินเลย 

บรรยากาศร้านเฉยๆ เหมาะกับคนอยากทานข้าวต้มตอนกลางคืน ไม่มีแอร์  พนักงานบริการดีเลยค่ะ

เมนูที่สั่งคือ
- ผัดผักแขนงกับปลาเค็ม (ราคา 80 บาท)
รสชาติอร่อย ผักไม่เหนียวเลย ให้เยอะด้วย แต่ปลาเค็มได้น้อยไปหน่อย ชิ้นเล็กมากๆๆ แถมน้ำมันใส่เยอะไปนิด 

- เกาเหลาเนื้อปลาหม้อไฟ (ราคา 250 บาท)
เนื้อปลาชื้นไม่ใหญ่ แต่ก็เยอะอยู่ ส่วนน้ำซุปออกเค็มไปหน่อย ถ้าใส่พริกไทยเยอะกว่านี้จะเริ่ดเลย ที่ชอบสุดคือมีน้ำจิ้มเต้าเจี้ยวมาให้ จิ้มกับเนื้อปลาแล้วเพิ่มความอร่อยขึ้นเยอะเลย

คะแนนรวม 8/10